網上有啲人會認爲呢次改名行爲同「叮噹」改稱「多啦a夢」相似，將兩者攞嚟比較，借「多啦a夢」改名嘅事嚟支持「寶可夢」統一譯名。但係有批評者指出，「多啦a夢」改名後，喺粵語同普通話入面都保持發音相似，並冇「以普代粵」、唔尊重香港語言習慣嘅問題，同「寶可夢」、「皮卡丘」等等嘅「以普代粵」改名事件冇得比較。